A Change Is Gonna Come

«A Change Is Gonna Come» er en sang av den amerikanske soulsangeren Sam Cooke som ble utgitt på albumet Ain't That Good News i 1964. Sangen ble også utgitt som B-side til singelen «Shake» kort tid etter hans død senere samme år. Selv om den bare ble en beskjeden hit for Cooke sammenliknet med hans tidligere singler, ble sangen en viktig hymne for borgerrettsbevegelsen i USA. Sangen har økt i popularitet og er nr. 12 på Rolling Stone sin «500 Greatest Songs of All Time» liste.

Cooke skrev sangen som en protestsang mot raseskille som var inspirert av flere hendelser i hans private liv, deriblant en hendelse i desember 1963 hvor han og hans kone ble nektet inngang på et Holiday Inn-hotell i Shreveport, Louisiana på grunn av sin hudfarge, til tross for at de hadde bestilt rom i forveien. Etter at Cooke nektet å forlate hotellet ble han anholdt av politiet for ordensforstyrrelse.Guralnick, Peter (2005). Dream Boogie: The Triumph of Sam Cooke, s. 526. Back Bay Books. ISBN 978-0316013291. 

En rekke artister har senere innspilt coverversjoner av sangen, inkludert Otis Redding (1965), Aretha Franklin (1967), Baby Huey (1971), The Band (1973), Bob Dylan (1979) og Tina Turner (1988).

Referanser

Kategori:Sam Cooke
Kategori:Tina Turner-singler
Kategori:Sanger fra 1963
Kategori:Singler fra 1964
Kategori:Singler fra 1988
Kategori:Soul